CELEX: 22007D0052
Language: sl
Date: 2007-06-08 00:00:00
Title: Sklep Skupnega odbora EGP št. 52/2007 z dne 8. junija 2007 o spremembi Priloge XIII (Promet) k Sporazumu EGP - Skupna izjava pogodbenic o Sklepu Skupnega odbora EGP št. 52/2007 o vključitvi Uredbe (ES) št. 1891/2006 Evropskega parlamenta in Sveta v Sporazum

11.10.2007   
            
            
               SL
            
            
               Uradni list Evropske unije
            
            
               L 266/10
            
         
      SKLEP SKUPNEGA ODBORA EGP
   št. 52/2007
   z dne 8. junija 2007
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 44/2007 z dne 27. aprila 2007 (1).
            
         
               (2)
            
            
               Uredbo (ES) št. 1891/2006 Evropskega parlamenta in Sveta z dne 18. decembra 2006 o večletni denarni podpori ukrepom Evropske agencije za pomorsko varnost na področju odzivanja na onesnaženje z ladij in o spremembah Uredbe (ES) št. 1406/2002 (2), kakor je bila popravljena v UL L 30, 3.2.2007, str. 11, je treba vključiti v Sporazum –
            
         SKLENIL:
   Člen 1
   Priloga XIII k Sporazumu se spremeni:
   
               1.
            
            
               Za točko 56o (Uredba (ES) št. 1406/2002 Evropskega parlamenta in Sveta) se vstavi naslednja točka:
               
                           „56oa.
                        
                        
                           
                              32006 R 1891: Uredba (ES) št. 1891/2006 Evropskega parlamenta in Sveta z dne 18. decembra 2006 o večletni denarni podpori ukrepom Evropske agencije za pomorsko varnost na področju odzivanja na onesnaženje z ladij in o spremembah Uredbe (ES) št. 1406/2002 (UL L 394, 30.12.2006, str. 1), kakor je bila popravljena v UL L 30, 3.2.2007, str. 11.“
                        
                     
         
               2.
            
            
               V točki 56o (Uredba (ES) št. 1406/2002 Evropskega parlamenta in Sveta) se doda naslednja alinea:
               
                           „—
                        
                        
                           
                              32006 R 1891: Uredba (ES) št. 1891/2006 Evropskega parlamenta in Sveta z dne 18. decembra 2006 (UL L 394, 30.12.2006, str. 11), kakor je bila popravljena v UL L 30, 3.2.2007, str. 11.“
                        
                     
         Člen 2
   Besedilo Uredbe (ES) št. 1891/2006, kakor je bila popravljena v UL L 30, 3.2.2007, str. 11, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 9. junija 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 8. junija 2007
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 209, 9.8.2007, str. 80.
   
      (2)  UL L 394, 30.12.2006, str. 1.
   
      (3)  Navedena ni nobena ustavna zahteva.
   
      Skupna izjava pogodbenic
      o Sklepu Skupnega odbora EGP št. 52/2007 o vključitvi Uredbe (ES) št. 1891/2006 Evropskega parlamenta in Sveta v Sporazum
      Vključitev Uredbe (ES) št. 1891/2006 Evropskega parlamenta in Sveta ne vpliva na dejstvo, da se Uredba sklicuje na akte, ki niso vključeni v Sporazum EGP.